Aschwaganda a lieky
Dobrý deň prosím vás môžem Aschwaganda a lexaurin užívať avečerna spanie hypnogen?
Dobrý deň,
ďakujeme za Vašu otázku.
Medzi liekmi Hypnogen a Lexaurin bola pozorovaná klinicky stredne závažná interakcia v dôsledku ktorej je prítomné riziko zosilnenia sedatívneho účinku oboch liekov. Uvedená kombinácia je možná iba v prípade, že je liečba schválená jedným predpisujúcim lekárom.
Súčasným užívaním uvedených liekov a výživového dopnku Ashwagandha nebolo pozorované vzájomné ovplyvnenie liečby, preto sa táto kombinácia javí ako bezpečná. Vzhľadom na to, že sa jedná o výživový doplnok, ktorý nepodlieha klinickému skúšaniu, prípadné interakcie nemuseli byť zachytené.
Prajem pekný zvyšok dňa.
S pozdravom
PharmDr. Veronika Kiabová